Nacionalinės teismų tarnybos pirmininko veiksmai panaikinant teismų pirmininkų atrankos procedūras ir paskiriant teismų pirmininkus ad interim negavus Nacionalinės teismų tarybos patvirtinimo buvo tęsiami. NTT pirmininkas toliau – vis dažniau ir neretai be pakankamo paaiškinimo – nutraukdavo teismų pirmininkų ir kitų teismų vadovų atrankos procedūras, net kai buvo tinkamų pareiškėjų, kurių kandidatūras rėmė jų kolegos. Nacionalinė teismų taryba kritikavo šią praktiką dar ankstesnio NTT pirmininko kadencijos metu. Pastaraisiais metais teismų pirmininkų atranka buvo daug kartų atidedama dėl COVID-19 pandemijos; dėl to laisvos darbo vietos liko tuščios arba asmenis į jas laikinai skyrė NTT pirmininkas arba priimant teisės aktus buvo pratęsiamos teismo vadovų kadencijos. Teismų pirmininkai vykdo įgaliojimus, kurie yra svarbūs teisėjų karjeros perspektyvoms. Kadangi pirmą kartą teisėjai skiriami tik trejų metų laikotarpiui, jų tolesnė karjera priklauso nuo jų tinkamumo teisėjo kadencijai įvertinimo. Jų teisminę veiklą turi įvertinti teismo pirmininkas. Jeigu nusprendžiama, kad teisėjai yra tinkami, teismo pirmininkas prašo NTT pirmininko Respublikos Prezidentui rekomenduoti juos paskirti neribotam laikui. Jeigu nusprendžiama, kad jie netinkami, jie turi pasitraukti iš pareigų pirminio skyrimo laikotarpio pabaigoje. Vertinimo rezultatus galima apskųsti tarnautojų teismui; tarnautojų teismas negali imtis laikinųjų apsaugos priemonių, kad užkirstų kelią teisėjo karjeros pertraukimui, kol vyksta vertinimo peržiūra. Be to, kas trejus metus teismo pirmininkas ir NTT pirmininkas gali perskirti teisėjus be jų sutikimo į kitą teismą laikotarpiui iki vienų metų, nors praktiškai šia galimybe nesinaudojama nuo 2012 m. Kyla susirūpinimas dėl šio įgaliojimo poveikio teisėjų nepašalinamumui.

Aukščiausiojo Teismo, Kúria, pirmininkas gavo papildomų įgaliojimų organizuojant to teismo veiklą. Nuo 2021 m. sausio 1 d. įsigaliojo naujos taisyklės, pagal kurias Kúria pirmininkas gali sudaryti teisėjų kolegijas, kurių sudėtyje būtų pirmininkaujantis teisėjas ir keturi teisėjai, tam tikrų grupių byloms nagrinėti, atitinkamam skyriui ir Kúria teisėjų tarybai priėmus neprivalomą nuomonę. Dėl to dar labiau padidėjo Kúria pirmininko administraciniai įgaliojimai, be kita ko, paskirti pirmininkaujančius teisėjus, paskirti kolegijų teisėjus ir pirmininkaujančius teisėjus, paskirti skyrių vadovus ir sukurti bylų paskirstymo kolegijoms sistemą. Kúria pirmininkas taip pat turi svarbių įgaliojimų, susijusių su Kúria vaidmeniu užtikrinant vienodą teisės aktų taikymą teismuose. Tuo tikslu Kúria priima teismams privalomus sprendimus dėl nuoseklumo. Kai kolegija nori nukrypti nuo Kúria paskelbtos jurisprudencijos, ji privalo sustabdyti bylos nagrinėjimą ir paprašyti priimti sprendimą dėl nuoseklumo. Nuoseklumo užtikrinimo teisėjų kolegijai gali pirmininkauti Kúria pirmininkas arba pirmininko pavaduotojas; jo šešis narius pirmininkas išrenka ad hoc pagrindu iš tam tikro skyriaus teisėjų. Be to, šalys gali pateikti su nuoseklumu susijusį skundą dėl galutinio Kúria sprendimo, jeigu jis skiriasi nuo Kúria paskelbtos jurisprudencijos. Skundų dėl nuoseklumo nagrinėjimo teisėjų kolegijai pirmininkauja Kúria pirmininkas arba pirmininko pavaduotojas; jo aštuonis narius pirmininkas išrenka pagal algoritmą. Skundų dėl nuoseklumo nagrinėjimo teisėjų kolegija gali panaikinti galutinius sprendimus, kuriuos pavienėse bylose priima kolegijos. Kúria teisminiai organai (pvz., teisėjų taryba arba skyriai), atliekantis tik konsultacinį vaidmenį, negali atsverti išplėstinių Kúria pirmininko įgaliojimų.

Draugija Háttér (2021), iš draugijos Háttér gautas atsakymas rengiant 2021 m. teisinės valstybės principo taikymo ataskaitą.

Europos advokatūrų ir teisininkų draugijų taryba (2021), iš Europos advokatūrų ir teisininkų draugijų tarybos gautas atsakymas rengiant 2021 m. teisinės valstybės principo taikymo ataskaitą.

Europos Komisija (2020), ES teisingumo rezultatų suvestinė.

Europos Komisija (2020), Teisinės valstybės principo taikymo ataskaita. Šalies skyrius: teisinės valstybės principo taikymo padėtis Vengrijoje.

Europos Komisija (2021), 2021 m. OLAF ataskaita.

Europos Komisija (2021), ES teisingumo rezultatų suvestinė.

Europos piliečių forumas (2021), iš Europos piliečių forumo gautas atsakymas rengiant 2021 m. teisinės valstybės principo taikymo ataskaitą.

Europos Tarybos žmogaus teisių komisaras (2020), 2020 m. lapkričio 20 d. Europos Tarybos žmogaus teisių komisarės Dunjos Mijatović pareiškimas ( https://www.coe.int/en/web/commissioner/-/commissioner-urges-hungary-s-parliament-to-postpone-the-vote-on-draft-bills-that-if-adopted-will-have-far-reaching-adverse-effects-on-human-rights-in- ).

Europos teisėjų asociacija (2021), iš Europos teisėjų asociacijos gautas atsakymas rengiant 2021 m. teisinės valstybės principo taikymo ataskaitą.

Europos teismų tarybų tinklas (2020), 2020 m. spalio 27 d. Europos teismų tarybų tinklo raštas Europos Komisijai ( https://pgwrk-websitemedia.s3.eu-west-1.amazonaws.com/production/pwk-web-encj2017-p/News/Letter%20ENCJ%20RoL%20Hungary%20EC%2027%20October%202020.pdf ).

Europos žmogaus teisių institucijų tinklas (2021), iš Europos žmogaus teisių institucijų tinklo gautas atsakymas rengiant 2021 m. teisinės valstybės principo taikymo ataskaitą.

Europos žiniasklaidos ir spaudos laisvės centras (2021), 2021 m. kovo 15 d. Europos žiniasklaidos ir spaudos laisvės centro pareiškimas ( https://www.ecpmf.eu/hungaryon-national-day-new-hope-that-klubradio-may-return-to-airwaves/ ).

Europos žurnalistų federacija (2021), iš Europos žurnalistų federacijos gautas atsakymas rengiant 2021 m. teisinės valstybės principo taikymo ataskaitą.

GRECO (2019), Third Evaluation Round – Second Addendum to the Second Compliance Report on Hungary – Transparency of Party Funding.GRECO (2020), Fourth Evaluation Round – Second Interim Compliance Report on Hungary – Corruption prevention in respect of members of parliament, judges and prosecutors.

„K-Monitor“ ir „Transparency International“ Vengrijos biuras (2021), iš „K-Monitor“ ir „Transparency International“ Vengrijos skyriaus gauti atsakymai rengiant 2021 m. teisinės valstybės principo taikymo ataskaitą.

Kúria pirmininkas (2021), iš Kúria pirmininko gautas atsakymas rengiant 2021 m. teisinės valstybės principo taikymo ataskaitą.

OECD (2019), Implementing the OECD Anti Bribery Convention – Phase 4 Report: Hungary.

Századvég (2021), iš Századvég gautas atsakymas rengiant 2021 m. teisinės valstybės principo taikymo ataskaitą.

Tarptautinis spaudos institutas (2021), iš Tarptautinio spaudos instituto gautas atsakymas rengiant 2021 m. teisinės valstybės principo taikymo ataskaitą.

UN Special Rapporteur on the independence of judges and lawyers (2021), Letter of the UN Special Rapporteur on the independence of judges and lawyers dated 15 April 2021.